Gunnar Berggren

Gunnar Alf Erik Berggren (født 26. januar 1908, død 2. september 1983) var en svensk bokser som deltok i de olympiske leker 1928 i Amsterdam.

Berggren vant en olympisk bronsemedalje i boksing under OL 1928 i Amsterdam. Han kom på tredjeplass i vektklassen lettvekt (61,2 kg) bak italienske Carlo Orlandi og Steve Halaiko fra USA.

Berggren vant de tre innledende kampene, han beseiret Pierre Godart fra Belgia og Robert Charles Smith fra Sør-Afrika på poeng og vant over Jorge Díaz Hernández fra Chile på w.o. Semifinalen tapte han på poeng til amerikanske Steve Halaiko. I bronsefinalen beseseiret han den danske olympiske mesteren fra OL 1924 Hans Jacob Nielsen på poeng.

Det var 24 boksere fra 24 nasjoner som stilte i den fjerde letteste vektklassen, lettvekt som ble avviklet i perioden 7. til 11. august 1928.

OL-medaljer 
  1928  Amsterdam -  Bronse i boksing, lettvekt  Sverige

Referanser

Eksterne lenker 
 

Svenske boksere
Olympiske bronsemedaljevinnere for Sverige
Medaljevinnere under Sommer-OL 1928
Deltakere for Sverige under Sommer-OL 1928
Boksere under Sommer-OL 1928
Olympiske medaljevinnere i boksing